CELEX: 62008CN0042
Language: sk
Date: 2008-02-07 00:00:00
Title: Vec C-42/08: Návrh na začatie prejudiciálneho konania, ktorý podal Hoge Raad der Nederlanden (Holandsko) 7. februára 2008 – M. Ilhan/Staatssecretaris van Financiën

12.4.2008   
            
            
               SK
            
            
               Úradný vestník Európskej únie
            
            
               C 92/18
            
         Návrh na začatie prejudiciálneho konania, ktorý podal Hoge Raad der Nederlanden (Holandsko) 7. februára 2008 – M. Ilhan/Staatssecretaris van Financiën
   (Vec C-42/08)
   (2008/C 92/33)
   Jazyk konania: holandčina
   Vnútroštátny súd, ktorý podal návrh na začatie prejudiciálneho konania
   Hoge Raad der Nederlanden
   Účastníci konania pred vnútroštátnym súdom
   
      Žalobca: M. Ilhan
   
      Žalovaný: Staatssecretaris van Financiën
   Prejudiciálna otázka
   Odporuje ustanoveniam Zmluvy o ES o slobode poskytovania služieb (článok 49 ES až 55 ES) alebo zásade proporcionality, aby členský štát uplatňoval právnu úpravu, na základe ktorej osoba bývajúca alebo usadená v tomto členskom štáte, ktorá má k dispozícii osobné motorové vozidlo zaregistrované v druhom členskom štáte prenajaté na dobu troch rokov od prenajímajúceho podniku so sídlom v tomto druhom členskom štáte, a toto vozidlo používa v zásade v prvom členskom štáte na podnikateľské alebo osobné účely, je povinná na základe začatia používania verejných komunikácií v prvom členskom štáte týmto vozidlom zaplatiť daň bez toho, aby sa pri tom zohľadňovala doba budúceho skutočného používania v tomto členskom štáte?